Säästliku Palmiõli Ümarlaud

Missioon ja nägemus

RSPO eesmärgiks on edendada tootmist, hankimist, rahandust ja säästliku palmiõli kasutamist toiduainetes. Samuti on organisatsioonil soov arendada, mõjutada, kinnitada ning aeg-ajalt vaadata üle terve säästliku palmiõli turustusketi globaalsed standardid. Säästliku Palmiõli Ümarlaua jaoks on oluline jälgida ja hinnata majanduse, keskkonna ja ühiskonna mõju säästliku palmiõli kasutamisel ning haarata kaasa, panna pühenduma kõiki huvipooli varustusketis, sealhulgas ka valitsusi ja tarbijaid.

Ajalugu ja saavutused

2001
Maailma Looduse Fond (WWF) alustas Säästliku Palmiõli Ümarlaua võimaluste uurimist. Tulemuseks oli mitteametlik koostöö Aarhus United UK Ltd, Migrosi, Malaysian Palm Oil Associationi, Unileveri ja WWF-i koostöö 2002. aastal.
2003
Toimus RSPO avakoosolek Malaisias, millest võttis osa 200 inimest 16. riigist. Võeti vastu eesmärgiavaldus, 2004. aasta augustiks oli 47 organisatsiooni sellele alla kirjutanud.
2004
Aprill – RSPO ametlik asutamine Šveitsi kodanikukoodeksi all.
2005
November – võeti vastu RSPO printsiibid ja kriteeriumid esialgseks rakendamiseks kahe aasta jooksul (alla kirjutasid 14 ettevõtet).
2006
Loodi ja võeti vastu RSPO liikmete käitumiskoodeks; Jakartas asutati RSPO Indonesian Liasion Office.
2007
Oktoober – printsiipide ja kriteeriumite ülevaatus.
November – RSPO sertifitseerimissüsteem saab heakskiidu.
2008
RSPO varustusketi sertifitseerimissüsteemi arendamine ja valmimine.
2009
Varustusketi sertifitseerimissüsteemi ülevaatus ja rakendamine.
2010
Liikmeskonda kuulus 500 tavaliiget.
2011
Juuni – RSPO kaubamärgi algatamine
August – säästlikku palmiõli toodeti juba miljoni hektari suurusel maa-alal; toodeti 5 miljonit tonni säästliku palmiõli, mis on 10% toodetavast globaalsest palmiõlist.
November – üle 1000 inimese rohkem kui 20 riigist võttis osa ümarlauast.
2012
Mai – aastaga oli toodetud kuus tonni sertifitseeritud palmiõli
Juuni – kaubamärgi aastapäev, selleks ajaks oli 13 riigis kokku 60 kaubamärgilitsentsi
2013
Uuendatud printsiibid ja kriteeriumid said heakskiidu; RSPO 11. ümarlaud ehk maailma suurim säästliku palmiõli teemaline kohtumine Indoneesias; esimene RSPO seminar Hiinas.
2014
Säästlikust palmiõlist ökoloogiline kütus saab Euroopas heakskiidu.

Kriitika

Säästliku Palmiõli Ümarlauda on kritiseeritud mitmete sektorite, eelkõige keskkonnast hoolivate valitsusväliste organisatsioonide poolt. Probleemidena on esile toodud orungutanipopulatsiooni olukorra halvenemine; uute õlipalmipuude istutamisest tulenev troopiliste metsade destruktsioon; metsapõlengud Kalimantanis, Indoneesias. Asjaolu, et RSPO liikmetel on õigus raiuda puid ürgmetsades, kui tegelikult on selleks võimalus ka paljudel Indoneesia maa-aladel, on muutnud kritiseerijad skeptiliseks RSPO pühendumusest säästlikkusele. 2013. aastal toimunud 11. ümarlaua töösse sekkusid töölised ja sunnitööliste õiguste eest seisjad, kes esitasid kaebusi sunnitöö ja lapstööjõu kohta.
.

Sertifitseeritud palmiõli olulisus

Sertifitseeritud palmiõli tähendab palmiõli, mis on RSPO poolt teatud kriteeriumeid järgides kinnitatud. Nendest kriteeriumitest kinni pidades on võimalik aidata peatada palmiõli negatiivne mõju keskkonnale ja kogukondadele. Õli kasutatakse paljudes poeriiulitel olevates toodetes – margariinist ja šokolaadist jäätise, seebi, kosmeetika ja kütuseni, kuna sellel on head küpsetusomadused, kergesti töödeldav tekstuur, minimaalne lõhn ja naturaalsed säilitusained, samuti on selle kasutamine väga tõhus, sest väikesest saagist saab suure koguse õli. Sertifitseeritud palmiõli on oluline seetõttu, et tänu sellele saaks lahenduse kasvav globaalne sööginõudlus ning toiduhinnad muutuksid taskukohaseks. Samas vähendab kinnitatud õli ka vaesust ning parandab kogukondade, tööliste käekäiku. Loomulikult kaitseb see ka keskkonda ja loomaliike.